13.7.2022
DA
Den Europæiske Unions Tidende
C 269/21
BILAG 3
finansielle bidrag fra medlemmer der er vært for den centrale koordinationsafdeling
Den centrale koordinationsafdelings organisationsstruktur MIRRI-ERIC’s centrale koordinationsafdeling består af to sektioner: det vedtægtsmæssige hjemsted i byen Braga på Den Portugisiske Republiks område og CWE-knudepunktet i byen Paterna på Kongeriget Spaniens område.
MIRRI-ERIC forvaltes uafhængigt af igangværende administrative strukturer, der opererer lokalt, og den centrale koordinati­ onsafdelings personale er uafhængige af mBRC’erne.
Beliggenhed og fysisk infrastruktur Det vedtægtsmæssige hjemsted for MIRRI-ERIC er University of Minho i Braga.
Universitetet har over 20 000 studerende og mange afdelinger, hvoraf adskillige er relevante for MIRRI-ERIC.
Det bioteknologiske center (CEB) fungerer som grænseflade til MIRRI-ERIC's vedtægtsmæssige hjemsted og er vært for den portugisiske ISO 9001:2015-certificerede stammesamling Micoteca da Universidade do Minho (MUM).
CEB's aktiviteter har resulteret i mere end 13 spinoffvirksomheder.
Afdelingerne for lægevidenskab, biologi og kemi befinder sig i gåafstand.
The International Iberian Nanotechnology Laboratory (INL) ligger i nærheden.
Videnskabs- og teknologiparken Avepark, ligger i nærheden og byder på relevante grænseflader.
University of Valencia (UV) er vært for MIRRI-CWE-knudepunktet.
UV har en databehandlingstjeneste, der tilbyder applikationer af videnskabelig eller uddannelsesmæssig karakter.
Tirant 2 er Valencia-knudepunktet i det spanske supercomputernetværk og forvaltes af UV.
Det har den nødvendige infrastruktur til at huse store servere og har specialiseret personale til at forvalte dem.
Dette virtuelle CWE-miljø ved UV vil udnytte synergier med LifeWatch ERIC’s fælles facilitet i Spanien til udvikling af de værktøjer, der er nødvendige for at nå de to forskningsinfrastrukturers fælles mål.